สวัสดีค่ะ ตอนนี้เราอายุครรภ์ได้38วีคแล้ว ซึ่งนัดให้ไปหาวันจันทร์นี้ นัดผ่าค่ะ เพราะท้องแรกผ่าคลอด อันนี้ท้องสองค่ะ ประมานว่าหัวปีท้ายปีเลยค่ะ อยากทราบว่า เรามีท้องแข็งบ่อยๆ แต่ไม่มีอาการเจ็บปวดเหมือนท้องแรกนะคะ ท้องแข็งวันนึงเกิน10ครั้งค่ะ แค่ปวดหลัง ไม่มีน้ำเดิน ไม่มีมูกเลือด ควรไปพบก่อนวันนัดไหมคะ
สวัสดีค่ะ อาการท้องแข็งบ่อยๆ ในอายุครรภ์ 38 สัปดาห์นั้น อาจเป็นสัญญาณเตือนว่ามีการใกล้คลอดเกิดขึ้น เพราะโดยปกติกำหนดครบอายุครรภ์คือประมาณ 37-42 สัปดาห์ การเจ็บท้องในช่วงเวลาดังกล่าว สามารถบ่งบอกถึงภาวะใกล้คลอดได้หากอาการท้องแข็งเป็นบ่อยๆ เช่นใน 1 ชั่วโมงเป็นมากเกิน 10 ครั้ง ท้องแข็งติดต่อกันนานๆ นานเกิน 5 นาที ควรไปพบแพทย์ก่อนนัด เพื่อตรวจดูหัวใจทารก และตรวจภายในประเมินว่าปากมดลูกเปิดหรือยัง และอาจต้องผ่าคลอดก่อนกำหนดได้ ในขณะนี้ควรสังเกตอาการอย่างใกล้ชิด ไม่จำเป็นต้องให้มีน้ำเดิน หรือมีมูกเลือดก่อน ถ้าท้องแข็งมากดังกล่าวไป ให้ไปพบแพทย์ได้เลยค่ะ